సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
హాకీ లెజెండ్ మొహమ్మద్ షాహీద్‌కి అస్వస్థత
మొహమ్మద్ షాహీద్! హాకీని ప్రేమించే వారికెవరికైనా ఈ పేరు సుపరిచితమే. 1980, 1984, 1988లలో వరుసగా మూడు ఒలంపిక్స్‌లో
TIMESOFINDIA.COM | Updated:
Jul 4, 2016, 09:57PM IST
మొహమ్మద్ షాహీద్! హాకీని ప్రేమించే వారికెవరికైనా ఈ పేరు సుపరిచితమే. 1980, 1984, 1988లలో వరుసగా మూడు ఒలంపిక్స్‌లో భారత్ తరపున ఆడి ప్రపంచానికి భారత్ సత్తాని పరిచయం చేసిన లెజెండరీ హాకీ ప్లేయరే ఈ మొహమ్మద్ షాహీద్ . క్రికెట్‌కి సచిన్, లారా, సెహ్వాగ్, బ్రాడ్‌మన్ ఎలాగో.... ఫుట్ బాల్ క్రీడలో మారడోనా మెస్సీ, పెలె ఎలాగో ఒకప్పుడు ఫీల్డ్ హాకీ ప్రపంచానికి షాహీద్ అలాగే కనిపించేవారు. దాయాది దేశమైన పాక్ హాకీ ఫ్యాన్స్ సైతం తమ దేశానికి చెందిన నెంబర్ వన్ ఆటగాడైన హాసన్ సర్ధార్‌కన్నా మన షాహీద్‌నే ఎక్కువగా అభిమానించేవారంటే అతడికుండే ఫ్యాన్ ఫాలోయింగ్ ఏ స్థాయిలో వుండేదో ఇట్టే అర్థం చేసుకోవచ్చు.
హాకీ నుంచి రిటైర్ అయిన తర్వాత కూడా అవార్డులు, రివార్డులు, ఇతర పదవులకి దూరంగా వారణాసిలో విశ్రాంత జీవితాన్ని గడుపుతున్న 56 ఏళ్ల షాహీద్ గత కొంత కాలంగా కిడ్నీ, కాలేయ సంబంధిత సమస్యలతో బాధపడుతున్నారు. జీవితం అంతా హాకీ స్టిక్‌తో మైదానంలో పరుగులు పెడుతూ.. ప్రత్యర్థులని పరుగులు పెట్టించిన షాహీద్ ప్రస్తుతం గుర్‌గావ్‌లోని మెడిసిటి హాస్పిటల్లో చికిత్స పొందుతున్నారు.
షాహీద్ తిరిగి కోలుకోవాలని ఆయన అభిమానులు కోరుకుంటున్నారు. బుధవారం ఆస్పత్రిలో చేరిన షాహీద్ ఆరోగ్యం ఆదివారం వరకు విషమంగానే వుంటూ వచ్చినప్పటికీ.. ఆదివారం తర్వాత ఆయన ఆరోగ్యం కాస్త కుదుటపడుతున్నట్టు తెలుస్తోంది.